കല്ക്കരി ക്ഷാമം രാജ്യം കടുത്ത വൈദ്യുതി പ്രതിസന്ധിയിലേക്ക് കൊച്ചി കല്ക്കരി കിട്ടാതായതോടെ രാജ്യം കടുത്ത വൈദ്യുതി പ്രതിസന്ധിയിലേക്ക്. രാജ്യത്തെ കല്ക്കരി വൈദ്യുത നിലയങ്ങളില് പകുതിയിലധികവും ഉല്പ്പാദനം വെട്ടിക്കുറച്ചു. ഇത് കേരളത്തിലേക്കടക്കമുള്ള വൈദ്യുതി ലഭ്യതയെ പ്രതികൂലമായി ബാധിക്കും. വൈദ്യുതി വില വര്ധനയ്ക്കും കാരണമായേക്കും. 45 കല്ക്കരി നിലയങ്ങളില് രണ്ടുദിവസത്തേക്കുള്ള കല്ക്കരി മാത്രമാണ് അവശേഷിക്കുന്നതെന്നും 16 നിലയങ്ങളില് പൂര്ണമായും തീര്ന്നെന്നും റിപ്പോര്ട്ടുകള് പറയുന്നു. ഇന്ത്യയില് 70 ശതമാനം വൈദ്യുതിയും ഉല്പ്പാദിപ്പിക്കുന്നത് കല്ക്കരി നിലയങ്ങളിലാണ്. ക്ഷാമം ആറുമാസം തുടരുമെന്നാണ് കല്ക്കരിമന്ത്രി രാജ് കുമാര് സിങ് പറയുന്നത്. കല്ക്കരി നിലയങ്ങളില് കുറഞ്ഞത് 22 ദിവസത്തേക്കുള്ള കല്ക്കരി സംഭരിക്കണം എന്ന വ്യവസ്ഥ പാലിച്ചിരുന്നെങ്കില് ഈ പ്രതിസന്ധി ഒഴിവാക്കാമായിരുന്നു. ഊര്ജ മന്ത്രാലയത്തിന്റെ കണക്കുപ്രകാരം കല്ക്കരി നിലയങ്ങളിലെ സംഭരണം സെപ്തംബര് അവസാനത്തോടെ മുന്വര്ഷത്തെ അപേക്ഷിച്ച് 76 ശതമാനം കുറഞ്ഞിരുന്നു. ഇത് കേന്ദ്രം പരിഹരിക്കാതിരുന്നതാണ് പ്രതിസന്ധി രൂക്ഷമാക്കിയത്. ആഗസ്ത് തുടക്കത്തില്പ്പോലും 13 ദിവസത്തേക്കുള്ള കല്ക്കരിയേ രാജ്യത്ത് ശേഷിച്ചിരുന്നുള്ളൂ. കനത്ത മഴയില് കല്ക്കരി ഖനികളില് വെള്ളംകയറുകയും കല്ക്കരി ഉല്പ്പാദനവും നീക്കവും തടസ്സപ്പെടുകയും ചെയ്തതോടെ സ്ഥിതി കൂടുതല് ഗുരുതരമായി. ആവശ്യം വര്ധിച്ചതോടെ രാജ്യാന്തരവിപണിയില് വില കൂടുകയും ചെയ്തു. ഓസ്ട്രേലിയയില്നിന്ന് ഇറക്കുമതിക്ക് സാധ്യതയുണ്ടെങ്കിലും അത് ഉപയോഗപ്പെടുത്താനായിട്ടില്ല.